Blimp

Blimp er en type luftskip uten metallskjelett og derfor avhengig av trykket innvendig for å holde formen. Ballongen fylles med en lett gass (vanligvis helium).

Farkosten ligner på en zeppeliner, bortsett fra at zeppelinerne har en innvendig stiv ramme. En blimp er relativt enkel og billig å lage, særlig i små størrelser. Konstruksjoner uten stiv ramme er særlig aktuelt for små luftskip. En blimp på 18 meter veier noen få kilogram i tom tilstand. Fordelen med dette er at en blimp kan bære større vekt enn en zeppeliner av samme størrelse og gasstype; ulempen ligger i at blimpen vil være svært utsatt for dynamisk deformering, og vil være vanskeligere å fly (herunder både fremdrift og styring) enn en tilsvarende zeppeliner. På 1980-tallet ble det fornyet interesse for små, ubemannede blimper til blant annet reklame, fotografering og overvåkning.

Blimps kan spores tilbake til 1915, da fartøytypen ble tatt i bruk av britene for krigsformål under første verdenskrig, blant annet for å eskortere konvoier og å speide etter tyske ubåter.

 Referanser